Divisio administrativa Russiae
Divisio administrativa Russiae aliquoties mutata est.

Historia 
Ruthenia antiqua (sive Russia Kioviensis dicta) in ditiones sub potestate ducum gentis Rurici dividebatur, dein autem (potissimum post invasionem Mongolo-Tatarorum) formati sunt ducatus Ruthenici varii –terrae suorum iurum-, quarum numerus gradatim amplificabatur. 

Postquam Magnus Ducatus Moscoviae multos alios ducatus Ruthenicos adiunxit, extremo saeculo quindecimo regnum Russicum unitum formatum est, quod saeculis a sedecimo ad initium saeculi duodevicesimi in circulos (Russice, in nominativo et accusativo plurali, уезды, tr. uezdy) dividebatur. Anno 1708 decretum tzaris Petri I gubernia (губернии, tr. gubernii) introduxit, quo anno Russia divisa est in gubernia octo: Archangelopolitanum, Asoviense, Casanense, Ingermanlandicum (anno 1710 in Petropolitanum transformatum), Kioviense, Moscuense, Smolenscense, et Siberiense. Saeculis sequentibus tamen multa gubernia nova in Imperio Russico formata sunt. Circuli autem in gubernia (annis ab 1719 ad 1775 enim in provincias guberniorum) includebantur. Praeterea, a saeculo undevicesimo regiones (области, tr. oblasti) ut subdivisiones administrativae gradus guberniorum in hoc imperio exsistebant.   

Russica Sovietica Foederativa Socialistica Res Publica, post res novas Octobres declarata, partem maximam Imperii Russici eiusque divisionem administrativam hereditatem cepit, sed Russia sub potestate Bolsevicorum reformata hac in terra iam annis primis regiminis Sovietici formatae sunt subdivisiones "nationales": res publicae Sovieticae socialisticae autonomae, regiones autonomae et districtus (circuli) nationales (dein etiam in "autonomos" renominati). Ad annum 1930 gubernia regionesque RSFSR unita sunt in  partes Unionis Sovieticae ab anno 1922) territoria (края, tr. kraja) septem, regiones (области, tr. oblasti) sex et res publicas Sovieticas socialisticas autonomas (regiones autonomae et districti vel circuli nationales autem ad territoria et regiones pertinebant). Annis sequentibus partes illae administrativae divisione nova affectae sunt, numerus regionum territoriorumque enim amplificabatur (numerus districtuum eorum enim mutabatur), idcirco ad annum 1959 divisio administrativa territorialis Russiae nova creata est, quae fere sine mutationibus ad annum 1992 exsistebat.

Foederatio Russica hodierna, quae initio divisionem administrativam RSFS Russicae cepit, est res publica, quae in "subiecta foederationis" (субъекты федерации, tr. subʺekty federacii) aequi iuris divisa est secundum constitutionem anni 1993. In Foederatione Russica fere omnes regiones autonomae RSFS Russicae priscae factae sunt res publicae Foederationis novae. Annis ab 2005 ad 2008 nonnulli districtus (circuli) autonomi cum regionibus certis uniti sunt, territoria nova formantes. Praeterea, subiecta Foederationis nunc inclusa sunt in octo districtus seu circulos foederales (федеральные округа, tr. federal'nye okruga), septem illorum anno 2000 et octavum anno 2010 formatos.

Subiecta Foederationis Russicae 
Foederatio Russica a 21 Martii 2014 octoginta quinque subiecta foederationis sibi postulat, quae sunt:

Res publicae 

Viginti quattuor res publicae (республики) Russiae sunt:

Territoria 

Novem territoria (края, in nominativo singulari край, tr. kraj) Russiae, qui interdum "ditiones", "provinciae" vel "regiones" appellantur, sunt:

Regiones 

Quadraginta sex regiones (области, in nominativo singulari область, tr. oblastʹ) Russiae, quae etiam "provinciae" nonnunquam appellantur, sunt:

Regio autonoma 

Sola regio autonoma (автономная область) Russiae est:

Districtus autonomi 

Quattuor districtus vel circuli (округа, in nominativo singulari округ, tr. okrug) autonomi Russiae sunt:

Urbes dignitatis foederalis 

Urbes dignitatis foederalis (города федерального значения) Russiae sunt:

1. Moscua (Москва);

2. Petropolis (Санкт-Петербург);

3. Sebastopolis (Севастополь).

Districtus foederales Russiae 
Subiecta Foederationis Russicae inclusa sunt in octo districtus seu circulos vel pagos (in nominativo plurali округа, tr. okruga, in nominativo singulari округ, tr. okrug) foederales:

Notae

Nexus externi
 С.А. Тархов, Изменение административно-территориального деления России за последние 300 лет = Mutationes divisionis administrativae territorialis Russiae annis 300 ultimis 
 Конституция Российской Федерации = Constitutio Foederationis Russicae. Articulus 65 cum indice subiectorum Foederationis Russicae 

Geographia Russiae
!
Russia